b"\n_START_ARTICLE_\nDog argent\xc3\xad\n_START_SECTION_\nHist\xc3\xb2ria\n_START_PARAGRAPH_\nAquesta ra\xc3\xa7a \xc3\xa9s origin\xc3\xa0ria de l'Argentina. A mitjan d\xc3\xa8cada de 1920 els germans Antonio i Agust\xc3\xadn Nores Mart\xc3\xadnez comen\xc3\xa7aren els encreuaments per aconseguir un gos ca\xc3\xa7ador de gran tremp per\xc3\xb2 no agressiu. Com a gos base van usar el gos de baralla cordov\xc3\xa8s. Hi van afegir el p\xc3\xb2inter per obtenir l'olfacte. El b\xc3\xb2xer per suavitzar una mica el temperament. El gran dan\xc3\xa8s a la recerca de l'altura i el bulldog per a l'estructura doble. El bull terrier per fonamentar el valor. El woolhound irland\xc3\xa8s va accentuar l'altura i els instints de ca\xc3\xa7ador. El gos de muntanya dels Pirineus va aportar la grand\xc3\xa0ria i el color blanc. Acabant amb el mast\xc3\xad espanyol, que li va assegurar el seu lloc entre els gossos grans._NEWLINE_Una vegada que la ra\xc3\xa7a ja va ser establerta se la va sotmetre a diverses proves i ocupacions. Malgrat ser una ra\xc3\xa7a de cacera i no de treball va rendir molt b\xc3\xa9 en curses de trineus i, amb la seva grand\xc3\xa0ria i llinatge, per descomptat, tamb\xc3\xa9 com a guardi\xc3\xa0.\n_START_SECTION_\nCar\xc3\xa0cter\n_START_PARAGRAPH_\nCom tot gos de treball, \xc3\xa9s molt fidel al seu amo. A casa sol comportar-se b\xc3\xa9 i gaireb\xc3\xa9 mai borda. \xc3\x89s tranquil i equilibrat. \xc3\x89s molt fidel i afectu\xc3\xb3s amb les persones. Sol ser agressiu cap als seus cong\xc3\xa8neres si no \xc3\xa9s ensinistrat correctament des d'una edat primerenca. T\xc3\xa9 molta for\xc3\xa7a.\n_START_SECTION_\nEducaci\xc3\xb3\n_START_PARAGRAPH_\nCom tota ra\xc3\xa7a de gran port, necessita una educaci\xc3\xb3 constant i ferma per\xc3\xb2 sense viol\xc3\xa8ncia innecess\xc3\xa0ria. \xc3\x89s important ensenyar-li a no atacar altres gossos i altres animals dom\xc3\xa8stics amb els quals ha de ser capa\xc3\xa7 de conviure en harmonia. \xc3\x89s un gos que per la seva funci\xc3\xb3 t\xc3\xa9 l'instint molt despert.\n_START_SECTION_\nSalut i cures\n_START_PARAGRAPH_\nPer la seva pell no ha de romandre molt temps exposat al sol. Per a un manteniment perfecte del seu pelatge \xc3\xa9s necessari un raspallat amb un guant de crinera o goma que arrossegui el p\xc3\xa8l solt. Els problemes de pell s\xc3\xb3n bastant freq\xc3\xbcents, particularment una malaltia anomenada dermod\xc3\xa8xia, que sol donar-se principalment en els exemplars joves inmunosuprimits. Necessita fer exercici i espai per estar ben c\xc3\xb2mode. No \xc3\xa9s estrany trobar exemplars amb sordesa. Els seus ulls han de ser cuidats, les neteges han de ser di\xc3\xa0ries per evitar qualsevol tipus d'inflamaci\xc3\xb3."